rejauldu/bengali-wikipedia huggingface dataset:
সাগুফতা রফিক একজন ভারতীয়  চলচ্চিত্র পরিচালিকা ও স্ক্রিন লেখিকা। তিনি বাংলা এবং হিন্দি উভয় চলচ্চিত্রে কাজ করেছেন। এছাড়াও তিনি কয়েকটি টেলিভিশন ধারাবাহিকেও কাজ করেছেন।   কর্মজীবন   মহেশ ভট্টের প্রোডাকশন কোম্পানী ভিশেশ ফিল্মস-এ যোগদান করে শাগুফতা প্রাথমিক সাফল্য লাভ করেন। তিনি মহেশ ভট্টের প্রযোজনা সংস্থা, বিশাল ফিল্মস-এ যোগ দিয়ে শাগুফতা সাফল্য অর্জন করেছিলেন। সেখানে তিনি ১১টি ছবির কাহিনী লিখেন। এরপর লেখক এবং চিত্রনাট্যকার হিসাবে অনেকগুলি চলচ্চিত্রে কাজ করার পর, একজন লেখক এবং চিত্রনাট্যকার সে সঙ্গে তার পরিচালক আত্মপ্রকাশ হিসাবে অনেক ছায়াছবি জন্য কাজ করার পর বাংলা অ্যাকশন থ্রিলার চলচ্চিত্র মন জানে না পরিচালনার মাধ্যমে তিনি পরিচালক হিসেবে আত্মপ্রকাশ করেন। চলচ্চিত্রটি তে মুল ভুমিকাতে অভিনয় করেন যশ দাশগুপ্ত ও মিমি চক্রবর্তী। চলচ্চিত্রটি হোলি ২০১৯ এ মুক্তি পায়।   চলচ্চিত্রের তালিকা    বাংলা   বছর চলচ্চিত্র ভাষা পরিচালক কাহিনী চিত্রনাট্য সংলাপ ২০১৯ মন জানে না বাংলা rowspan=2  rowspan=2  rowspan=2  rowspan=2  ২০২০সেভেন    হিন্দি    বছর চলচ্চিত্র শিল্পী  আলোচ্য বিষয়২০১২ জান্নাত ২ ইমরান হাশমী , এশা গুপ্তা ক্রাইম থ্রিলার মুভি রাজ ৩ডি ইমরান হাশমী , বিপাশা বসু , এশা গুপ্তা হরর থ্রিলার মুভি ২০১৩ আশিকি ২ আদিত্য রয় কাপুর , শ্রদ্ধা কাপুর রোমান্টিক মুভি ২০২০ সাড়াক ২  সঞ্জয় দত্ত , পূজা ভাট , আদিত্য রয় কাপুর , আলিয়া ভাট রোমান্টিক মুভি   তেলুগু    বছর চলচ্চিত্র ভাষা পরিচালক কাহিনী চিত্রনাট্য সংলাপ ২০১৪ না জগথা নেনুন্দলি  তেলুগু        তথ্যসূত্র   বিষয়শ্রেণী:মুম্বাইয়ের চলচ্চিত্র পরিচালক বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম
কুমিল্লা সরকারি মহিলা কলেজ হচ্ছে বাংলাদেশের কুমিল্লায় অবস্থিত একটি সরকারি কলেজ, যা ১৯৬০ সালে প্রতিষ্ঠিত হয়েছিল। এই কলেজটি উচ্চ মাধ্যমিক পর্যায়ে কুমিল্লা মাধ্যমিক ও উচ্চমাধ্যমিক শিক্ষাবোর্ড ও স্নাতক-স্নাতকোত্তর পর্যায়ে জাতীয় বিশ্ববিদ্যালয়ের অধিভুক্ত।  ইতিহাস কুমিল্লা ভিক্টোরিয়া কলেজের দর্শন শাস্ত্রের অধ্যাপক সেকান্দার আলী ভূইয়ার উদ্যোগে ১৯৬০ সালে স্থানীয় শিক্ষানুরাগী কাজী জহিরুল কাইয়ূম, ঠিকাদার আব্দুল ওদুদ, আব্দুল ওয়াজেদ এবং বাবু হিমাংশু শেখর মুখার্জীর অনুদানে কুমিল্লার রানীর দিঘির অদূরে জেলা সদর হাসপাতালের পাশে পাঁচ একর জমির উপর কুমিল্লা মহিলা কলেজ প্রতিষ্ঠিত হয়। বৃটিশ আমলে নির্মিত মুসলিম ইনস্টিটিউটের পাবলিক হলটি কলেজের ভবন হিসেবে ব্যবহৃত হয়।১৯৬০ সালের ৬ জুলাই কলেজের প্রথম অধ্যক্ষ হিসেবে দায়িত্ব নেন অধ্যাপক মোসলেহ উদ্দিন আহমেদ।১৯৭০ সালে তৎকালীন জেলা প্রশাসক কাজী আজহার আলীর উদ্যোগে নবাবজাদা ওসমান হায়দার চৌধুরীর বাবার নামে ট্রাস্টকৃত রানীর দিঘির পাড়ের ফুলার হোস্টেল, সুপার কোয়ার্টার, পুকুর, মসজিদ ও  উন্মুক্ত প্রাঙ্গণ মহিলা কলেজের সম্পত্তি হিসেবে অর্ন্তভুক্ত হয়। নবাব পরিবারের প্রতি কৃতজ্ঞতা স্বরূপ ঐতিহাসিক ফুলার হোস্টেলের নাম পরিবর্তন করে নবাব হোচ্ছাম হায়দার মহিলা ছাত্রী নিবাস করা হয়।  কলেজটি বাংলাদেশের মহিলা কলেজের মধ্যে ১৯৭৬ সালে বৃহত্তম ও শ্রেষ্ঠ কলেজের স্বীকৃতি অর্জন করে। ১৯৭৮ সালে ১ ফেব্রুয়ারি  কলেজটি জাতীয়করণ করা হয় এবং কুমিল্লা সরকারি মহিলা কলেজ নামধারণ করে। ১৯৯১ সালে কলেজটি জাতীয়ভাবে চট্টগ্রাম বিভাগের শ্রেষ্ঠ কলেজের স্বীকৃতি ও পুরস্কার পায়। পরে ১৯৯৪ ও ১৯৯৬ সালেও বিভাগীয় পর্যায়ে শ্রেষ্ঠ কলেজের স্বীকৃতি ও পুরস্কার অর্জন করে  এ কলেজ।   অনুষদ ও বিভাগসমূহ  বর্তমানে কলেজটিতে উচ্চমাধ্যমিক স্তরে বিজ্ঞান, মানবিক ও ব্যবসায় শিক্ষা বিভাগ এবং স্নাতকে ৩ টি অনুষদের (বিজ্ঞান, কলা, সমাজ বিজ্ঞান) অধীনে মোট ১২ টি বিষয়ে অনার্স ও ৯ টি বিষয়ে মাস্টার্স চালু আছে। ৩ টি অনুষদে স্নাতক (পাস) কোর্স চালু রয়েছে। কলেজটিতে বর্তমানে ৩ টি অনুষদের অধীনে নিম্নোক্ত বিভাগ সমূহ রয়েছে :  বাংলা  রসায়ন  ইংরেজি  অর্থনীতি  ইসলামের ইতিহাস এবং সংস্কৃতি  গণিত  দর্শন  রাষ্ট্রবিজ্ঞান  পদার্থ বিজ্ঞান  সমাজ কর্ম  প্রাণী বিজ্ঞান  উদ্ভিদ বিজ্ঞান   আরও দেখুন  বাংলাদেশের শিক্ষাব্যবস্থা   তথ্যসূত্র     বহিঃসংযোগ   কুমিল্লা সরকারি মহিলা কলেজ   বিষয়শ্রেণী:কুমিল্লা জেলার মহাবিদ্যালয় বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয় বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কুমিল্লা শিক্ষা বোর্ডের অন্তর্ভুক্ত কলেজ  বিষয়শ্রেণী:৫৬ বিএনসিসি স্কোয়াড্রনের ইউনিট বিষয়শ্রেণী:১৯৬০-এ পূর্ব পাকিস্তানে প্রতিষ্ঠিত
এম-১৩২ যুক্তরাষ্ট্রে মিশিগান অঙ্গরাজ্যের এ্যান আরবোর এর নিকটে লোয়ার পেন্সিলভানিয়ায় অবস্থিত একটি প্রাক্তন নামাঙ্কিত স্টেট ট্রাঙ্কলাইন মহাসড়ক ছিল। মহাসড়কটি ১৯২৯ সালে ডেক্সটার এবং এ্যান আরবোর এর সংযোগকারী হিসাবে প্রমশন পেয়েছিল, যা বর্তমানের উত্তর-পশ্চিম বরাবর ডেক্সটার-এ্যান আরবোর রোড। মহাসড়কটি ১৯৬০ সালে দিকে পুনরায় স্থানীয় নিয়ন্ত্রণে ছেড়ে দেওয়া হয়।   রাস্তার বিবরণ  ডেক্সটার শহরের কেন্দ্রস্থলে বেকার রোড এবং মেইন স্ট্রীট এর একটি সংযোগস্থল থেকে শুরু হয়ে, এম-১৩২ মেইন স্ট্রীট বরাবর শহরের মধ্য দিয়ে দক্ষিণ-পূর্ব দিকে চলতে থাকে। রাস্তাটি শহরের সীমানায় পৌছালে ডেক্সটার-এ্যান আরবোর রোড নাম ধারণ করে। এরপর রাস্তাটি দক্ষিণ-পূর্ব দিকে ওয়াশটেনেউ কাউন্টির গ্রামীণ এলাকার মধ্য দিয়ে, এ্যান আরবোর প্রবেশের আগ পর্যন্ত চলতে থাকে। সেখানে এটি ডেক্সটার এ্যাভিনিউকে অনুসরণ করে এবং ইউএস হাইওয়ে ১২ (ইউএস ১২, হুরন স্ট্রীট/জ্যাকসন এ্যাভিনিউ)-এ গিয়ে শেষ হয়।   ইতিহাস  ১৯২৯ সালে ডেক্সটার এবং এ্যান আরবোর এর সংযোগকারী মহাসড়ক হিসাবে এম-১৩২ প্রমশন পেয়েছিল, যা একই সময়ে তৈরি করা হয়েছিল এবং এটি একটি সম্পূর্ণ পাকা রাস্তা। এটি ১৯৬০ সালে স্টেট ট্রাঙ্কলাইন সিস্টেম থেকে স্থানান্তরের আগ পর্যন্ত একই অবস্থায় ছিল, যা এ্যান আরবোরের নিকটে ইন্টারস্টেট ৯৪ এবং ইউএস ১২ ফ্রিওয়ে সম্পন্ন হওয়ার পরে স্থানান্তরিত হয়েছিল। হাইওয়ে সিস্টেম থেকে স্থানান্তরের পর রাস্তাটি বর্তমানে ডেক্সটার-এ্যান আরবোর রোড নামে পরিচিত। এটি একটি দুই লেন বিশিষ্ট চওড়া রাস্তা।   প্রধান সংযোগস্থল সমূহ    তথ্যসূত্র
thumb|মধুপুর জাতীয় উদ্যানের প্রধান ফটক থেকে বনের মধ্যে ইট বাঁধানো পায়ে চলার পথ। বাংলাদেশের জাতীয় উদ্যান বলতে বাংলাদেশ বন্যপ্রাণী (সংরক্ষণ) (সংশোধন) আদেশ ১৯৭৪-এর ২নং অনুচ্ছেদের 'জ' ধারা অনুযায়ী বোঝানো হয় মনোরম ও প্রাকৃতিক সৌন্দর্যবিশিষ্ট অপেক্ষাকৃত বৃহত্তর এলাকা, যার মুখ্য উদ্দেশ্য প্রাকৃতিকভাবে সুন্দর চিত্রানুগ দৃশ্য, উদ্ভিদকুল রক্ষা এবং সংরক্ষণ করা ও যেখানে বিনোদন, শিক্ষা এবং গবেষণার জন্য জনসাধারণের প্রবেশ অনুমতি দেওয়ার ব্যবস্থা থাকে।   জাতীয় উদ্যানসমূহ  বাংলাদেশের, রাষ্ট্রীয়ভাবে ঘোষিত জাতীয় উদ্যানটি হলো ভাওয়াল জাতীয় উদ্যান।  বাংলাদেশে মোট ১৯টি উদ্যানকে "জাতীয় উদ্যান" ঘোষণা করা হয়েছে। সেগুলো হলো:  নামছবি অবস্থানআয়তন (হেক্টর)সংরক্ষিত এলাকা ঘোষণাআই ইউ সি এন শ্রেণীভাওয়াল জাতীয় উদ্যান140pxগাজীপুর, ঢাকা বিভাগ৫০২২.২৯IVবাসস্থান/প্রজাতি বাবস্থাপনা অঞ্চলমধুপুর জাতীয় উদ্যান140pxমধুপুর, টাঙ্গাইল, ঢাকা বিভাগ৮৪৩৬.১৩IVবাসস্থান/প্রজাতি বাবস্থাপনা অঞ্চলরামসাগর জাতীয় উদ্যান140pxদিনাজপুর, রংপুর বিভাগ২৭.৭৫IVবাসস্থান/প্রজাতি বাবস্থাপনা অঞ্চলহিমছড়ি জাতীয় উদ্যান140pxকক্সবাজার, চট্টগ্রাম বিভাগ১৭২৯.২১IVবাসস্থান/প্রজাতি বাবস্থাপনা অঞ্চললাউয়াছড়া জাতীয় উদ্যান140pxমৌলভীবাজার, সিলেট বিভাগ১২৫০IIজাতীয় উদ্যানকাপ্তাই জাতীয় উদ্যান140pxরাঙ্গামাটি, চট্টগ্রাম বিভাগ৫৪৬৪.৭৮IIজাতীয় উদ্যাননিঝুম দ্বীপ জাতীয় উদ্যান140pxহাতিয়া, নোয়াখালী, চট্টগ্রাম বিভাগ১৬৩৫২.২৩IIজাতীয় উদ্যানমেধা কচ্ছপিয়া জাতীয় উদ্যান140pxকক্সবাজার, চট্টগ্রাম বিভাগ৩৯৫.৯২IVবাসস্থান/প্রজাতি বাবস্থাপনা অঞ্চলসাতছড়ি জাতীয় উদ্যান140pxহবিগঞ্জ, সিলেট বিভাগ২৪২.৯১IIজাতীয় উদ্যানখাদিমনগর জাতীয় উদ্যান140pxসিলেট, সিলেট বিভাগ৬৭৮.৮IVবাসস্থান/প্রজাতি বাবস্থাপনা অঞ্চলবারৈয়াঢালা জাতীয় উদ্যান140pxচট্টগ্রাম, চট্টগ্রাম বিভাগ২৯৩৩.৬১IIজাতীয় উদ্যানকুয়াকাটা জাতীয় উদ্যান140pxকলাপাড়া, পটুয়াখালী, বরিশাল বিভাগ১৬১৩IIজাতীয় উদ্যাননবাবগঞ্জ জাতীয় উদ্যান140pxনবাবগঞ্জ, দিনাজপুর, রংপুর বিভাগ৫১৭.৬১IVবাসস্থান/প্রজাতি বাবস্থাপনা অঞ্চলসিংড়া জাতীয় উদ্যান140pxদিনাজপুর, রংপুর বিভাগ৩০৫.৬৯IVবাসস্থান/প্রজাতি বাবস্থাপনা অঞ্চলকাদিগড় জাতীয় উদ্যান140pxকাচিনা,ভালুকা, ময়মনসিংহ, ময়মনসিংহ বিভাগ৩৪৪.১৩IVবাসস্থান/প্রজাতি বাবস্থাপনা অঞ্চলআলতাদীঘি জাতীয় উদ্যান140pxধামইরহাট, নওগাঁ, রাজশাহী বিভাগ২৬৪.১২IVবাসস্থান/প্রজাতি বাবস্থাপনা অঞ্চলবীরগঞ্জ জাতীয় উদ্যান140pxবীরগঞ্জ, দিনাজপুর, রংপুর বিভাগ১৬৮.৫৬IVবাসস্থান/প্রজাতি বাবস্থাপনা অঞ্চলশেখ জামাল ইনানী জাতীয় উদ্যান140pxউখিয়া, কক্সবাজার, চট্টগ্রাম বিভাগ৭০৮৫.১৬ধর্মপুর জাতীয় উদ্যান140x140পিক্সেলবিরল, দিনাজপুর, রংপুর বিভাগ৭০৪.৭   উদ্ভিদ উদ্যান  নামছবিঅবস্থানআয়তন (হেক্টর)স্থাপিতজাতীয় উদ্ভিদ উদ্যান140x140পিক্সেলমিরপুর, ঢাকা, ঢাকা বিভাগ৮৭.১৩১৯৬১বলধা গার্ডেন140x140পিক্সেলওয়ারী, ঢাকা, ঢাকা বিভাগ১.৩৭১৯০৯   তথ্যসূত্র   বিষয়শ্রেণী:উদ্যান বিষয়শ্রেণী:বাংলাদেশের জাতীয় উদ্যান বিষয়শ্রেণী:বাংলাদেশের দর্শনীয় স্থানের তালিকা
দক্ষিণবঙ্গ রাষ্ট্রীয় পরিবহন সংস্থা (এসবিএসটিসি) একটি পশ্চিমবঙ্গ সরকার অধিগৃহীত গণপরিবহন সংস্থা। কলকাতাসহ পশ্চিমবঙ্গের দক্ষিণাঞ্চলে এই সংস্থাটি বাস চালিয়ে থাকে। এই সংস্থার মালিকানাধীনে বেশ কয়েকটি বাস ডিপো রয়েছে। এর সদর দফতর দুর্গাপুরে অবস্থিত।  কলকাতায় এই সংস্থার বাস ডিপো রয়েছে বেলঘরিয়ায়। ধর্মতলা, করুণাময়ী, বেলঘরিয়া ও বারাসত- মূলত এই চার স্থান হইতে দূরপাল্লার বাসগুলি ছাড়ে।  ধর্মতলা বাসস্ট্যান্ড  ধর্মতলা থেকে এই সংস্থার বাস দক্ষিণবঙ্গের সমস্ত জেলা তথা উত্তরবঙ্গের কিছু জেলায় পরিষেবা প্রদান করে। বর্তমানে কলকাতা শহরের বাইরে SBSTC-র তিনটি টিকিট কাউন্টার রয়েছে - বর্ধমান, দুর্গাপুর ও হলদিয়া। সব মিলিয়ে প্রতিদিন প্রায় ১৫০ টি বাস ছাড়ে।  বর্তমানে যে সমস্ত জায়গায় SBSTC-র পরিষেবা পাওয়া যায় সেগুলি হলো দীঘা, বর্ধমান, দূর্গাপুর, আসানসোল, মেদিনীপুর, বাঁকুড়া, হলদিয়া, কাকদ্বীপ ইত্যাদি।  অদূর ভবিষ্যতে, SBSTC-র দক্ষিণবঙ্গের আরও বেশ কিছু এলাকায় পরিষেবা বিস্তৃত করার পরিকল্পনা আছে।  তথ্যসূত্র   বহিঃসংযোগ   দক্ষিণবঙ্গ রাষ্ট্রীয় পরিবহণ সংস্থার সরকারি ওয়েবসাইট  আরও দেখুন  উত্তরবঙ্গ রাষ্ট্রীয় পরিবহণ সংস্থা  বিষয়শ্রেণী:পশ্চিমবঙ্গের পরিবহন সংস্থা বিষয়শ্রেণী:১৯৬৩-এ পশ্চিমবঙ্গে প্রতিষ্ঠিত বিষয়শ্রেণী:১৯৬৩-এ প্রতিষ্ঠিত ভারতীয় কোম্পানি বিষয়শ্রেণী:পশ্চিমবঙ্গের রাজ্য সংস্থা বিষয়শ্রেণী:কলকাতার পরিবহন বিষয়শ্রেণী:ভারতের বাস কোম্পানি বিষয়শ্রেণী:ভারতের রাজ্য সড়ক পরিবহন কর্পোরেশন
আয়ুব বিবি সিটি কর্পোরেশন স্কুল এন্ড কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান।   অবস্থান  প্রতিষ্ঠানটি চট্টগ্রাম জেলার কর্ণফুলী উপজেলার চর পাথরঘাটা ইউনিয়নের খোয়াজনগর এলাকায় অবস্থিত।   ইতিহাস  ১৯৯৮ সালে এলাকার শিক্ষানুরাগী আলহাজ্ব আজিম আলী সাহেব স্কুল ও কলেজ বাস্তবায়ন কমিটির সদস্যদের সাথে আলাপ আলোচনার মাধ্যমে ও তৎকালীন ৩৭নং ওয়ার্ড কমিশনার আলহাজ্ব জাকারিয়া সাহেবের নেতৃত্বে ৪ কানি ৭ গন্ডা জমি ও ৩ (তিন) লক্ষ টাকার চেক চট্টগ্রাম সিটি কর্পোরেশনের অনুকূলে হস্তান্তর করেন। তারই ফলশ্রুতিতে জনাব আজিম আলীর শ্রদ্ধেয় পিতা মরহুম আয়ুব আলী এবং মাতা মিসেস বিবিজান বেগম এর নামানুসারে প্রতিষ্ঠানটি সিটি কর্পোরেশনের অধীনে মাধ্যমিক বিদ্যালয় হিসেবে প্রতিষ্ঠিত হয়। পরবর্তীতে উচ্চ মাধ্যমিক পর্যায়ে শিক্ষাদান ব্যবস্থা চালু করা হয়।   ব্যবস্থাপনা  প্রতিষ্ঠানটি প্রতিষ্ঠাকাল থেকেই চট্টগ্রাম সিটি কর্পোরেশনের অধীনে পরিচালিত হয়ে আসছে।   শিক্ষকবৃন্দ  বিদ্যালয়ের প্রধান শিক্ষক জনাব মাহফুজ আহমদ। এছাড়া আরো অভিজ্ঞ শিক্ষকমণ্ডলী এ বিদ্যালয়ে কর্মরত আছেন।   অবকাঠামো  বিদ্যালয়ের মূল ভবনটি চারতলা ভবন। বিদ্যালয় ভবনের সামনে ছাত্রছাত্রীদের খেলাধুলার জন্য একটি বিশাল মাঠ রয়েছে।   শিক্ষা কার্যক্রম  এ প্রতিষ্ঠানে সহ-শিক্ষা ব্যবস্থা রয়েছে এবং বর্তমানে উচ্চ মাধ্যমিক পর্যায় পর্যন্ত পাঠদান করা হয়। বর্তমানে সাড়ে ৮ শতাধিক শিক্ষার্থী এ বিদ্যালয়ে অধ্যয়নরত আছে।   ফলাফল ও কৃতিত্ব  বিগত বছরের পাশের হার ৮০%।  আরো দেখুন   কর্ণফুলী উপজেলার শিক্ষাপ্রতিষ্ঠানের তালিকা   তথ্যসূত্র   বিষয়শ্রেণী:কর্ণফুলী উপজেলার শিক্ষাপ্রতিষ্ঠান বিষয়শ্রেণী:১৯৯৮-এ ভারতে প্রতিষ্ঠিত বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার বিদ্যালয় বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
ঝোউ হুয়া (জন্ম: ৩ অক্টোবর ১৯৬৯) একজন চীনা ফুটবলার, যিনি চীনের মহিলা জাতীয় ফুটবল দলের হয়ে একজন মিডফিল্ডার হিসেবে খেলেছেন। তিনি উদ্বোধনী ১৯৯১ ফিফা মহিলা বিশ্বকাপ এবং ১৯৯৫ ফিফা মহিলা বিশ্বকাপে দলের অংশ ছিলেন।    তথ্যসূত্র    বহিঃসংযোগ     বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনের আন্তর্জাতিক নারী ফুটবলার বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:১৯৯৪ এশিয়ান গেমসের ফুটবলার বিষয়শ্রেণী:১৯৯০ এশিয়ান গেমসের ফুটবলার বিষয়শ্রেণী:১৯৯৫ ফিফা নারী বিশ্বকাপের খেলোয়াড় বিষয়শ্রেণী:১৯৯১ ফিফা নারী বিশ্বকাপের খেলোয়াড় বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:চীনা নারী ফুটবলার বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:১৯৯০ এশিয়ান গেমসের পদক বিজয়ী বিষয়শ্রেণী:১৯৯৪ এশিয়ান গেমসের পদক বিজয়ী
মেরি কার্পেন্টার (৩ এপ্রিল, ১৮০৭ - ১৪ জুন, ১৮৭৭) একজন ভারতপ্রেমিক মহিলা শিক্ষাব্রতী ও সমাজসংস্কারক। স্ত্রী শিক্ষার উন্নতিকল্পে ও কারাসংস্কার আন্দোলনে তিনি অগ্রণী ছিলেন।   প্রারম্ভিক জীবন  মেরি কার্পেন্টার ইংল্যান্ডের এক্সিটারে জন্ম গ্রহণ করেন। তার পিতার নাম ল্যান্ট কার্পেন্টার। তিনি একেশ্বরবাদী যাজক ছিলেন। পিতার কাছে মেরি মানবসেবার আদর্শে দীক্ষা নেন। ইংল্যান্ডে নিরাশ্রয় শিশু ও অপরাধপ্রবণ শিশুদের সংশোধনের উদ্দেশ্যে একাধিক বিদ্যালয় স্থাপন করেছিলেন। ব্রিস্টল ওয়ার্কিং এন্ড ভিসিটিং সোসাইটি'র সম্পাদক ছিলেন ২০ বছরের অধিক সময়।   অবদান  ১৮৩৩ খ্রিষ্টাব্দে পিতৃবন্ধু রামমোহন রায়ের সাথে পরিচয় হলে স্ব-ইচ্ছায় তিনি ভারতে আসেন। ভারতের সংস্কৃতি ও সমাজ সম্পর্কে তার বিশেষ শ্রদ্ধা ছিল। ভারতে স্ত্রী শিক্ষার উন্নতিতে তার অবদান আছে। মোট চারবার তিনি ভারতে আসেন। সমাজসেবী শ্রীমতি রাজকুমারী বন্দ্যোপাধ্যায় তার প্রেরণায় নারীশিক্ষার কাজে যোগ দেন। ব্রাহ্মসমাজের অপর নেতা কেশবচন্দ্র সেনের সাথে তার যোগাযোগ হয়। মহিলা বিদ্যালয়, অপরাধপ্রবণতা সংশোধনের বিদ্যালয় ইত্যাদি স্থাপনা, কারাগার পরিদর্শনমূলক কাজে অগ্রণী  ছিলেন তিনি। ১৯৬৭ সালে তার চেষ্টায় 'বেঙ্গল সোসাল সায়েন্স এসোসিয়েশন' তৈরী হয়। ব্রিস্টলে 'ন্যাশনাল ইনডিয়ান এসোসিয়েশন' (১৮৭০) প্রতিষ্টাতেও তার অবদান ছিল। ইংরেজ রাজপুরুষ ও বিশিষ্ট ভারতীয়দের সাথে তার পরিচয় হয়। বিদ্যালয় নির্মাণ ও কারাসংস্কারের সাথে যুক্ত হয়ে সারা ভারত পরিদর্শন করেন তিনি।   রচনা   লাস্ট ডেইজ ইংল্যান্ড অফ দি রাজা রামমোহন রায়  সিক্স মান্থস ইন ইন্ডিয়া  আওয়ার কনভিক্টস  মেমোয়ার অফ জোসেফ টুকারম্যান  মর্নিং এন্ড ইভনিং মেডিটেশনস   মৃত্যু  ইংল্যান্ডের ব্রিস্টল শহরে ১৪ জুন ১৮৭৭ সালে তিনি মারা যান।   তথ্যসূত্র   বিষয়শ্রেণী:১৮০৭-এ জন্ম বিষয়শ্রেণী:১৮৭৭-এ মৃত্যু বিষয়শ্রেণী:সমাজ সংস্কারক বিষয়শ্রেণী:১৯শ শতাব্দীর জনহিতৈষী বিষয়শ্রেণী:ব্রিটিশ লেখিকা
thumb ডেভিড অ্যান্টনি হ্যারিস  (জন্ম ১ নভেম্বর ১৯৩৭) কনজারভেটিভ পার্টির একজন ব্রিটিশ প্রাক্তন রাজনীতিবিদ, যিনি হাউস অফ কমন্স, ইউরোপীয় পার্লামেন্ট এবং গ্রেটার লন্ডন কাউন্সিলের সদস্য ছিলেন।   রাজনৈতিক পেশা  ডেভিড হ্যারিস ১৯৬৮ থেকে ১৯৭৭ সাল পর্যন্ত বৃহত্তর লন্ডন কাউন্সিলের একজন রক্ষণশীল সদস্য ছিলেন, ১৯৭৩ সাল পর্যন্ত ব্রমলি এবং তারপরে রেভেনসবোর্নের প্রতিনিধিত্ব করেছিলেন।  তিনি প্রথম ১৯৭৪ সালের ফেব্রুয়ারিতে মিচ্যাম এবং মর্ডেনে পার্লামেন্টে দাঁড়ান, কিন্তু লেবার পার্টির ব্রুস ডগলাস-ম্যানের কাছে পরাজিত হন।  হ্যারিস ১৯৮৩ থেকে ১৯৯৭ সালে অবসর নেওয়া পর্যন্ত সেন্ট আইভসের সংসদ সদস্য (এমপি) ছিলেন এবং ১৯৭৯ থেকে ১৯৮৪ সাল পর্যন্ত কর্নওয়াল এবং প্লাইমাউথের জন্য ইউরোপীয় সংসদের সদস্য (এমইপি) ছিলেন।   তথ্যসূত্র    বহিঃসংযোগ     বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:সেন্ট আইভসের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৩৭-এ জন্ম বিষয়শ্রেণী:বৃহত্তর লন্ডন কাউন্সিলের সদস্য বিষয়শ্রেণী:রক্ষণশীল দল (যুক্তরাজ্য) এর ইউরোপীয় সংসদ সদস্য বিষয়শ্রেণী:ইংল্যান্ডের ইউরোপীয় সংসদ সদস্য ১৯৭৯-১৯৮৪
ঐতিহাসিক দৃষ্টিকোণ থেকে মরুকরণ বা মরুভূমি গঠন প্রক্রিয়ার অধ্যয়নকেই বলা হয় ঐতিহাসিক মরুকরণ। অতীতে ধারণা করা হত যে ফসলি জমির অতিরিক্ত ব্যবহার মাটির আর্দ্রতা হ্রাস করে, তাই পরবর্তীতে উক্ত জমি মরুভূমিতে পরিণত হয়। জমিতে সবুজ আচ্ছাদনের পরিমাণ হ্রাস পাওয়া, খরার প্রকোপ বৃদ্ধি কিংবা ঘূর্ণিবাত (Wind erosion)- এগুলোও মরুকরণের নিয়ামক হিসেবে বিবেচিত হত। কিন্তু সম্প্রতি দেখা গেছে, মরুভূমিগুলোকে সবুজায়নের মাধ্যমে পূর্বের ভূমিরূপ ফিরিয়ে আনার সকল প্রচেষ্টা ব্যর্থতায় পর্যবসিত হয়েছে। এতে মরুকরণের প্রাচীন তত্ত্বগুলোর যথার্থতা নিয়েও অনেকে সংশয় প্রকাশ করেছেন। সাম্প্রতিক গবেষণা দাবি করছে, কোনো প্রচণ্ড বা প্রলয়ঙ্করী ঘটনাই মরুকরণের সূত্রপাত করে - কম বৃষ্টিপাতের ফলে সৃষ্ট খরা নয়। অতিরিক্ত বৃষ্টিপাতের ফলে সৃষ্ট বন্যার পানিতে পলি ধৌত হয়ে চলে যায়; এবং ঐতিহাসিক পূর্ব-ভূমধ্যসাগরীয় অঞ্চলে বাইজেন্টীয় যুগের শেষের দিকে এরকম প্রলয়ঙ্করী ঘটনা সংঘটিত হতে দেখা যায়। মরু এলাকায় বসতি হ্রাসের জন্য খরাকে দায়ী না করে এরকম ঘটনাপ্রবাহকেই দায়ী করা হয়েছে।   মরুকরণের কারণ  ভূমধ্যসাগরীয় এলাকায় মরুকরণ প্রক্রিয়া রোমান ও বাইজেন্টীয় সাম্রাজ্যের ব্যাপক ধ্বংসের পরিচয়বাহী। রোমান ও বাইজেন্টীয় সাম্রাজ্যের জাঁকজমকপূর্ণ শহরগুলো কীভাবে এরূপ মরুভূমিতে পরিণত হলো, এ নিয়ে আলোচনা চলমান রয়েছে। কেউ কেউ বলছেন যে জনসংখ্যা বিস্ফোরণ ও যাযাবর জাতিগুলোর অধিক ভূমি ব্যবহার জমির সবুজ আচ্ছাদন সম্পূর্ণভাবে বিনষ্ট করে ও এর ক্ষয় ত্বরান্বিত করে। এ সকল ক্রিয়াকলাপের ফলে বৃষ্টিপাত হ্রাস পায়, যার দরুন ঐ ভূমি শেষাবধি মরুভূমিতে পরিবর্তিত হয়।https://archive.org/details/in.ernet.dli.2015.77478  তবে মরুকরণ প্রক্রিয়া প্রতিহত করা দুঃসাধ্য হওয়ায় এটি নিয়ে আদৌ অধিক পর্যালোচনার অবকাশ আছে কিনা- এ নিয়ে যথেষ্ট বিতর্ক রয়েছে। উদাহরণস্বরূপ বলা যায়- জর্ডানের জেরাশ শহরে কিং-তালাল বাঁধের নিকটস্থ এলাকায় ভূমিক্ষয় ও পলি সৃষ্টির প্রক্রিয়া প্রতিরোধের সকল প্রচেষ্টাই ব্যর্থ হয়। সেখানে ভূমি সংরক্ষণের জন্য বিশেষ যন্ত্র স্থাপিত হলেও ব্যাপক বৃষ্টি-ঝড়ের ফলে পলি সৃষ্টির প্রক্রিয়া সেটি আটকাতে পারেনি। এমনকি পুনর্বনায়নের চেষ্টাও সেখানে সফল হয়নি। পাইন গাছ অত্যন্ত দাহ্য হওয়ায় অগ্নিকাণ্ডের ঝুঁকিও বেড়ে যায়। তাই পশুচারণক্ষেত্রগুলো মরুভূমির অধিক সংবেদনশীল এলাকায় সরিয়ে নেওয়া হয়।   গবেষণা  জর্ডানে চলমান গবেষণা প্রকল্পগুলোর অনুসন্ধান অনুযায়ী নব্য দ্রায়াস যুগ ও সর্বশেষ বরফ যুগে জর্ডানের মূল ভূমিরূপ টেরা রোসার ক্ষয় শুরু হয়। এখান থেকে ধারণা করা হয়, ঐতিহাসিক আমলে ভূমির ব্যবহার অত্যন্ত সীমিত ছিল, যার ফলে মরুকরণে এটি প্রভাব সৃষ্টি করতে পারেনি।https://doi.org/10.1016%2Fj.quaint.2006.01.023  মরুকরণের পর জলবায়ু পরিবর্তনের প্রভাব নিয়ে যে বিষয়টি অবিচ্ছেদ্যভাবে জড়িত, সেটি হলো খরা। কোনো কোনো লেখক দাবি করেন বৃষ্টিপাত হ্রাসই ঐতিহাসিক পূর্ব-ভূমধ্যসাগরীয় অঞ্চলের মরুকরণের মূল কারণ। কেউ কেউ আবার ঐসকল এলাকায় বসতি নির্মাণের ধারাকেই মরুকরণের মূল কারণ হিসেবে দায়ী করেন। তবে বৃষ্টিপাত নিয়ে অধিক আলোচনা প্রকারান্তরে কৃষি উৎপাদনশীলতার ধরন নিয়ে অধিক আলোচনার পথ রুদ্ধ করে দেয়। বাইজেন্টীয় সাম্রাজ্যে এমন অনেক বৃষ্টিপাতের ঘটনা ঘটেছে, যেগুলো প্রলয়ঙ্করী হিসেবে আখ্যা পাওয়ার যোগ্য এবং মরুকরণে এরা খরার চেয়েও অধিক ভূমিকা রাখে । সেখানে জনসংখ্যা-ও ঠিক একই কারণে হ্রাস পেয়েছে।http://nbn-resolving.de/urn:nbn:de:kobv:co1-opus-3431   তথ্যসূত্র   বিষয়শ্রেণী:মরুভূমি বিষয়শ্রেণী:মরুকরণ
মানবতার ঐক্য বাহাই ধর্ম বা বাহাই বিশ্বাসের অন্যতম কেন্দ্রীয় শিক্ষা। বাহাই শিক্ষা বলে যে, যেহেতু সমস্ত মানুষ আল্লাহর প্রতিমূর্তিতে সৃষ্টি হয়েছে, তাই আল্লাহ জাতি বা বর্ণ নির্বিশেষে মানুষের মধ্যে কোন পার্থক্য করেন না। এভাবে, যেহেতু সমস্ত মানুষ সমানভাবে সৃষ্টি হয়েছে, তাই তাদের সকলের সমান সুযোগ ও চিকিৎসার প্রয়োজন। এভাবে বাহাই দৃষ্টিভঙ্গি মানবতার ঐক্যকে উৎসাহিত করে এবং প্রচার করে যে মানুষের দৃষ্টিভঙ্গি বিশ্বকেন্দ্রিক হওয়া উচিত এবং জনগণের উচিত কেবল তাদের জাতির পরিবর্তে সমগ্র বিশ্বকে ভালবাসা। তবে বাহাই শিক্ষা জাতিগত বৈচিত্র্যের সাথে একতাকে এক করে নি, বরং বৈচিত্র্যের মধ্যে ঐক্যের নীতির পক্ষে সমর্থন করে যেখানে মানব জাতির বৈচিত্র্যকে গুরুত্ব দেওয়া হয়।   একত্ব  বাহাই ধর্মের মানব ঐক্যের  (মানবতার একতানামেও পরিচিত) শিক্ষা এই শিক্ষা থেকে উদ্ভূত যে সমস্ত মানুষ ঈশ্বরের প্রতিমূর্তিতে সমানভাবে সৃষ্টি হয়েছে এবং ঈশ্বর মানুষের মধ্যে কোনও পার্থক্য করেন না। এ শিক্ষাটি  জাতি, গোত্র, লিঙ্গ, বর্ণ এবং সামাজিক শ্রেণীর সমস্ত বিভাজন অতিক্রম করে মানবতার ঐক্যের উপর জোর দেয়। বাহাই ধর্মে বলা হয়েছে যে, যেহেতু মানব জাতি একটি একীভূত জৈব একক, তাই সকল মানুষের মৌলিক ক্ষমতা একই, এবং শারীরিক পার্থক্য, যেমন ত্বকের রঙ, উপরিভাগের এবং একটি জাতিগোষ্ঠীকে অন্য জাতিগোষ্ঠীর চেয়ে শ্রেষ্ঠ করে তোলে না।  বাহাই দৃষ্টিতে, মানবতা বরাবরই একটি দল গঠন করেছে, কিন্তু অজ্ঞতা, কুসংস্কার এবং ক্ষমতা সন্ধান মানবতার একতার স্বীকৃতি কে বাধা দিয়েছে। বিভিন্ন জাতিগোষ্ঠীর মধ্যে যে ঐতিহাসিক পার্থক্য বিদ্যমান, তা দীর্ঘমেয়াদে শিক্ষা ও সাংস্কৃতিক সুযোগের পার্থক্যের পাশাপাশি জাতিগত কুসংস্কার ও নিপীড়নের জন্য দায়ী।   রাজনৈতিক ঐক্য  বাহাই বিশ্বাসের প্রতিষ্ঠাতা  বাহাউল্লাহর শিক্ষার একটি অপরিহার্য লক্ষ্য ছিল মানবজাতির একতা সম্পর্কে বিশ্বব্যাপী জনগণের মধ্যে একটি চেতনা নিয়ে আসা। তবে বাহাউল্লাহ বলেছিলেন যে মানব একতার ব্যক্তিগত ও সমষ্টিগত চেতনা বৃদ্ধির পাশাপাশি একতা অর্জনের জন্য নতুন সামাজিক কাঠামোও প্রয়োজন। তিনি লিখেছিলেন:"যে নিজের দেশকে ভালবাসে, গর্ব করা তার জন্য নয়, বরং তার জন্য যে সারা বিশ্বকে ভালবাসে। পৃথিবী একটি দেশ ছাড়া কিছু না আর মানবজাতি তার নাগরিক।  তথ্যসূত্র   বিষয়শ্রেণী:বাহাই ধর্ম বিষয়শ্রেণী:বৈশ্বিক নাগরিকত্ব
স্যার টমাস স্ট্যানলি, ৪র্থ ব্যারোনেট (২৭ সেপ্টেম্বর ১৬৭০ - ৭ মে ১৭১৪) ছিলেন একজন ব্রিটিশ পার্লামেন্ট সদস্য।  স্ট্যানলি ছিলেন স্যার এডওয়ার্ড স্ট্যানলি, ৩য় ব্যারোনেট এবং এলিজাবেথ বসভিলের ছেলে এবং এক বছর বয়সে তার পিতার স্থলাভিষিক্ত হন। স্ট্যানলি পরিবারের এই শাখা, "স্ট্যানলি অফ বিকারস্টাফ" নামে পরিচিত, ডার্বির দ্বিতীয় আর্ল টমাস স্ট্যানলির ছোট ভাই স্যার জেমস স্ট্যানলির বংশধর। স্ট্যানলি পরবর্তীতে ১৬৯৫ থেকে ১৬৯৮ সাল পর্যন্ত হাউস অফ কমন্সে প্রেস্টনের প্রতিনিধিত্ব করেন। তিনি ১৬৮৮ সালে এলিজাবেথ প্যাটেনকে বিয়ে করেন এবং ১৭১৪ সালের মে মাসে ৪৩ বছর বয়সে মারা যান। তিনি ব্যারোনেটসিতে তার বড় ছেলে এডওয়ার্ড স্ট্যানলির স্থলাভিষিক্ত হন, যিনি ১৭৩৬ সালে ডার্বির আদিম রাজ্যে একজন দূরবর্তী আত্মীয়ের স্থলাভিষিক্ত হন।   মন্তব্য    তথ্যসূত্র    কিড, চার্লস, উইলিয়ামসন, ডেভিড (সম্পাদক)। ডেব্রেটের পিরেজ এবং ব্যারোনেটেজ (1990 সংস্করণ)। নিউ ইয়র্ক: সেন্ট মার্টিন প্রেস, 1990।  Leigh Rayment's list of baronets    বিষয়শ্রেণী:স্ট্যানলি পরিবার বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:১৭১৪-এ মৃত্যু বিষয়শ্রেণী:১৬৭০-এ জন্ম বিষয়শ্রেণী:ইংল্যান্ডের সংসদ সদস্য ১৬৯৫-১৬৯৮
আল রিফা স্পোর্টস ক্লাব (পূর্বতন: ওয়েস্ট রিফা স্পোর্টস ক্লাব; এছাড়াও সংক্ষেপে আল রিফা এসসি নামে পরিচিত) বাহরাইনের রিফা শহরভিত্তিক একটি ফুটবল ক্লাব।Bahrain Riffa Club: team archive Soccerway.com. Retrieved 15 August 2021 ১৯৫৩ সালে প্রতিষ্ঠিত এই ক্লাবটি বাহরাইনের সর্বোচ্চ ফুটবল লিগ, বাহরাইনি প্রিমিয়ার লিগ প্রতিযোগিতায় অংশ নেয়।   কোচের তালিকা    থিও লেসরোমস (১৯৮২–৮৪)   উলি মাসলো (১৯৮৫–৮৮), (১৯৯৩–৯৪)   রোডিওন গ্রাচানিন (জুলাই ১, ২০০৩ – জুন ৩০, ২০০৫)   দ্রাগান টালাজিচ (জুলাই ১, ২০০৫ – জুন ৩০, ২০০৬)   এলকো শাটোরিয়ে (২০০৬–০৭)   স্রেকো জুরিসিচ (জুলাই ১, ২০০৭ – ডিসেম্বর ৩১, ২০০৭)   উইলকো ফন বুরেন (যুব দলের ডিরেক্টর)   জুলিও পেইক্সোটো   স্তেফানো ইমপাগলিয়াজো (২০১১–১৩)   ফ্লোরিন মট্রচ (জুন ১, ২০১৩ – ২০১৪)   আলী আশুর (২০১৮–)  সম্মাননা  ক্লাবের প্রথম আন্তর্জাতিক কৃতিত্ব ছিল ১৯৮২ সালে যখন রিফা জিসিসি ক্লাব কাপে দ্বিতীয় স্থান অধিকার করে। এটি ছিল ক্লাব এবং বাহরাইনের ফুটবলের জন্য একটি গুরুত্বপূর্ণ অর্জন কারণ এটি অঞ্চলটিকে বাহরাইনে উপলব্ধ প্রতিভাকে লক্ষ্য করতে সাহায্য করেছিল।  ঘরোয়া   বাহরাইনি প্রিমিয়ার লিগ: ১৪    বাহরাইনি কিংস কাপ: ৭    বাহরাইনি এফএ কাপ: ৪    বাহরাইনি ক্রাউন প্রিন্স কাপ: ৪    বাহরাইনি সুপার কাপ: ২  ২০১৯, ২০২১  আন্তর্জাতিক    সিজর্স কাপ: ১  ১৯৯৭   মহাদেশীয় রেকর্ড  এএফসি চ্যাম্পিয়নস লিগ/এএফসি ক্লাব চ্যাম্পিয়নশিপ  ১৯৮৯, ১৯৯২: বাছাইপর্ব  ১৯৯৫: ২য় পর্ব  ১৯৯৭: ১ম পর্ব (প্রত্যাহার)  ১৯৯৯: ১ম পর্ব  ২০০৪: গ্রুপ পর্ব  এএফসি কাপ  ২০১০: সেমি-ফাইনাল  ২০১৩, ২০১৪: ১৬ দলের পর্ব  ২০১৫: গ্রুপ পর্ব  ২০২০: উত্তীর্ণ কিন্তু আসর বাতিল  ২০২২: আঞ্চলিক ফাইনাল  ২০২৩/২৪:আঞ্চলিক সেমি-ফাইনাল   তথ্যসূত্র   বিষয়শ্রেণী:আল রিফা স্পোর্টস ক্লাব  বিষয়শ্রেণী:১৯৫৩-এ প্রতিষ্ঠিত ফুটবল ক্লাব বিষয়শ্রেণী:১৯৫৩-এ বাহরাইনে প্রতিষ্ঠিত বিষয়শ্রেণী:বাহরাইনের ফুটবল ক্লাব